Reformierakonna fraktsioon nimetas väliskomisjoni juhi kandidaadiks Andres Suti. Ta asendab sel positsioonil eile kohatute piltide skandaali tõttu ametist lahkunud Marko Mihkelsoni.
Väliskomisjoni juhiks saab Andres Sutt
Väliskomisjoni juhiks saab Andres Sutt
«Välis- ja julgeolekupoliitikas on praegu väga keeruline aeg, kus Eesti huvide kaitsmine vajab väliskomisjoni kõigi liikmete ühtset panust. Eesti peab jätkama Ukraina igakülgset toetamist ning oma liitlaste veenmist, et Putini kaotus ja Ukraina võit on vaba ja demokraatliku maailma huvides. Loodan, et saan selles töös arvestada kõigi kolleegide toetuse ja koostööga,» ütles Sutt.
Sutt oli Kaja Kallase esimeses valitsuses ettevõtlus- ja infotehnoloogiaminister. Pärast Keskerakonna ministrite valitsusest tagasikutsumist täitis ta ka välisministri rolli.